01989A0315(01) — LT — 21.09.2017 — 002.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

SUSITARIMAS

tarp Europos ekonominės bendrijos ir Kanados dėl prekybos alkoholiniais gėrimais







EUROPOS EKONOMINĖ BENDRIJA ir KANADOS VYRIAUSYBĖ (toliau – Šalys), ATSIŽVELGDAMOS pagal Bendrąjį susitarimą dėl muitų tarifų ir prekybos į savo atitinkamas teises ir pareigas dėl prekių, ypač alkoholinių gėrimų, kurių kilmės vieta yra kitos Šalies teritorijoje; PRISIMINDAMOS GATT grupės Kanados provincijų pardavimo agentūrų alkoholinių gėrimų importo, platinimo ir pardavimo klausimais išvadas; SIEKDAMOS išspręsti nesutarimus dėl prekybos alkoholinių gėrimų sektoriuje ir užtikrinti pagarbą tarptautiniams teisiniams įsipareigojimams pripažįstant laikiną struktūrinio koregavimo būtinumą; STENGDAMOSI užtikrinti, kad priemonės, kurios šiuo metu yra naudingos alkoholinių gėrimų, kurių kilmės vieta yra Europos ekonominė bendrija, pardavimui nebūtų sugriežtintos, SUSITARĖ:







1 straipsnis

Sąvokų apibrėžimas

Šiame Susitarime:

„ ►M1 base price ◄ “ - alkoholinių gėrimų įvežtinė kaina, kuri gali apimti pateikimo išlaidas, kurias patiria Kanados kompetentingos institucijos;

▼M1 —————

▼B

„Kanados kompetentinga institucija“ - Vyriausybė ar komisija, valdyba ar kita Vyriausybinė agentūra, pagal įstatymą įgaliota kontroliuoti distiliuotų stipriųjų gėrimų, vyno ir alaus pardavimą;

„pateikimo išlaidos“ - tai audituotos išlaidos, susijusios su alkoholinių gėrimų pirkimu, laikymu, pristatymu į pardavimo punktus, krovimu ir pardavimu;

▼M1

„išlaidų paslaugoms skirtumas“ - tai išlaidų, tenkančių paslaugoms, susijusioms su importuota preke, ir išlaidų paslaugoms, susijusioms su panašia vidaus rinkos preke skirtumas;

▼B

„Bendrija“ - Europos ekonominė bendrija;

„išbraukimas iš prekybos sąrašo“ - tai įrašymo į prekybos sąrašą atšaukimas;

„distiliuoti stiprieji gėrimai“ - tai stiprieji gėrimai, likeriai ir kiti spiritiniai gėrimai;

▼M1 —————

▼B

„prekybos sąrašas“ - Kanados kompetentingos institucijos sprendimas, ar distiliuotų stipriųjų gėrimų, vynų ir alaus rūšys gali būti parduodamos jos prekybos vietose;

„antkainis“ - tai suma, pridedama prie bazinės kainos ir taikomų muitų bei mokesčių, nustatant mažmeninę kainą;

▼M1 —————

▼B

„priemonė“ - bet kuris įstatymas, kitas teisės aktas, procedūra, reikalavimas ar praktinio pobūdžio nuostata;

▼M1 —————

▼B

„Kanados produktas“ - tai atitinkamai stiprieji gėrimai, vynas arba alus, pagaminti, išpilstyti ir supakuoti Kanadoje;

„Bendrijos produktas“ - tai atitinkamai stiprieji gėrimai, vynas arba alus, pagaminti, išpilstyti ir supakuoti Bendrijos muitų teritorijoje;

▼M1

„mažmeninė prekyba“ - tai alkoholinių gėrimų tiekimas vartotojams arba pardavimas restoranams, barams, klubams ar kitoms licenciją turinčioms įmonėms;

▼M2

„kompetentinga institucija“ - Šalies vyriausybė ar komisija, valdyba ar kita valstybės įstaiga, pagal teisės nuostatas įgaliota kontroliuoti vynų ir distiliuotų spiritinių gėrimų pardavimą.

▼M1

2 straipsnis

Nacionalinis režimas ir didžiausio palankumo režimas

1. Pagal PPO sutartį Kanados kompetentingos institucijos Bendrijoje gaminamiems alkoholiniams gėrimams taiko nacionalinį režimą ir didžiausio palankumo režimą. Kanados regionų atžvilgiu terminas „nacionalinis ir didžiausio palankumo režimas“. atitinka palankiausią Kanados regionų režimą, taikomą prekėms, pagamintoms Kanadoje ar bet kurioje trečioje šalyje.

2. Nukrypdamos nuo 1 dalies, Kanados kompetentingos institucijos pasilieka sau teisę taikyti toliau išvardintas priemones savo kompetencijų ribose, su sąlyga, kad jų taikymas nepažeidžia Kanados įstatymų:

a) leisti prekybą įmonės gamintojos (vyno daryklos, alkoholinių gėrimų gamintojos) teritorijoje tik toje įmonėje pagamintais alkoholio produktais ir tik tokiomis kainomis, kurios nėra žemesnės, nei tų pačių produktų kainos tose prekybos vietose, kuriose prekiaujama ir Bendrijos alkoholio produktais;

▼M2

b) reikalauti, kad Ontarijaus ir Britų Kolumbijos privačiose, ne pirminėse licencijų turėtojų veiklos vietose esančiose vyno parduotuvėse būtų prekiaujama tik Kanados vyno daryklose pagamintais vynais. Šių privačių, ne pirminėse licencijų turėtojų veiklos vietose esančių vyno parduotuvių, kurioms leidžiama prekiauti tik Kanados vyno gamintojų vynais, skaičius yra ne didesnis kaip 292 Ontarijuje ir 60 Britų Kolumbijoje;

▼M1

c) reikalauti, kad, išskyrus aštuonis prekės ženklu ženklinamus vynus, kuriems taikomas prekinis žymėjimas nurodant kilmės vietą, vynas be kilmės vietos ir vyno rūšies nuorodų, kuriuo prekiaujama Kvebeko bakalėjose nepažeidžiant Kvebeke nustatytos tvarkos, būtų išpilstomas į butelius Kvebeke, su sąlyga, kad Kvebeke yra prekybos vietų, prekiaujančių Bendrijoje pagamintu vynu, nepriklausomai nuo to, ar jis išpilstomas Kvebeke, ar kitur.

3 straipsnis

Geografinės nuorodos

1. Kanados kompetentingoms institucijoms draudžiama parduoti ir įtraukti į leidžiamų prekybai alkoholinių gėrimų sąrašą vynus ar kitus alkoholinius gėrimus, ant kurių pateikiama klaidinga Kanados įstatymų saugoma geografinė nuoroda.

2. Atlikdamos su vyno pirkimu ir pardavimu susijusias funkcijas, Kanados kompetentingos institucijos ir toliau taiko, arba, jeigu dar nepradėjo nuo 2002 m. lapkričio 1 d., – pradeda taikyti prekybos nuostatas ar politiką dėl Bendrijos geografinių pavadinimų taip, kad nebūtų prekiaujama vynais, kurių tikroji kilmės vieta neatitinka jų kilmės vietos nuorodos.

▼M2

4 straipsnis

Prekybos režimas

1. Pirkdamos, platindamos ir naudodamos mažmeninei prekybai kitos Šalies produktus, kompetentingos institucijos laikosi GATT XVII straipsnio nuostatų dėl valstybinių prekybos įmonių, įsipareigodamos savo sprendimus šioje srityje grįsti tik komerciniais sumetimais ir suteikdamos kitos Šalies įmonėms lygias galimybes perkant tokias prekes konkuruoti su valstybinėmis įmonėmis pagal įprastą verslo praktiką.

2. Kiekviena Šalis imasi visų įmanomų priemonių, kad užtikrintų, kad įmonė, kuriai suteiktos monopolijos teisės prekiauti vynais ir spiritiniais gėrimais ir juos parduoti Šalies teritorijoje, savo monopoline padėtimi nesinaudotų tam, kad tiesiogiai ar netiesiogiai, taip pat per operacijas su savo patronuojančiąja bendrove, patronuojamąsias įmones ar kitas įmones, su ja siejamas bendros nuosavybės teisėmis, parduotų vynus ir spiritinius gėrimus rinkoje už teritorijos, kurioje ta įmonė turi monopolijos teises, ribų, taip neigiamai paveikdama konkurenciją toje rinkoje ir pastebimai ją apribodama.

4a straipsnis

Kainodara

1. Šalių kompetentingos institucijos užtikrina, kad antkainiai, paslaugos teikimo sąnaudos ir kitos kainodaros priemonės būtų taikomos nediskriminuojant, mažmeninei prekybai būtų taikomos visais atvejais ir atitiktų 2 straipsnio nuostatas.

2. Paslaugos teikimo sąnaudų skirtumas gali būti taikomas kitos Šalies produktams tik tol, kol jis neviršija papildomų sąnaudų, kurios neišvengiamai atsiranda prekiaujant kitos Šalies produktais, atsižvelgiant į papildomas sąnaudas, susijusias su, inter alia, pristatymo būdais ir dažnumu.

3. Kiekviena Šalis užtikrina, kad paslaugos teikimo sąnaudos nebūtų taikomos kitos Šalies produktams, remiantis jų verte.

4. Paslaugos teikimo sąnaudų skirtumą patvirtina nepriklausomi auditoriai pagal įprastas apskaitos procedūras, remdamiesi auditu, atliktu kitos Šalies prašymu per vienus metus nuo 2003 m. Susitarimo dėl vynų ir spiritinių gėrimų įsigaliojimo ir vėliau atliekamu kitos Šalies prašymu ne mažesniais nei ketverių metų intervalais. Audito rezultatai bet kuriai iš Šalių pateikiami per vienus metus nuo prašymo pateikimo.

5. Kai reikia, kompetentingos institucijos atnaujina paslaugos teikimo sąnaudų skirtumo mokesčius, kad būtų atsižvelgta į pagal 4a straipsnio 2 dalies prisiimtus įsipareigojimus.

6. Kompetentingos institucijos skelbia taikytinus paslaugos teikimo sąnaudų skirtumo mokesčius viešai prieinamomis priemonėmis, kaip antai savo oficialiose interneto svetainėse.

7. Kompetentingos institucijos nurodo ryšių centrą, į kurį galima kreiptis su kitoje Šalyje kylančiais klausimais ir susirūpinimą keliančiomis pastabomis dėl paslaugos teikimo sąnaudų skirtumo mokesčių. Šalis į kitos Šalies prašymą atsakys raštu per 60 dienų nuo jo gavimo.

▼M2

4b straipsnis

Maišymo reikalavimai

Nė viena iš Šalių negali nustatyti ar toliau taikyti priemonių, kuriomis reikalaujama, kad iš kitos Šalies teritorijos pilstymui į butelius importuoti distiliuoti spiritiniai gėrimai būtų maišomi su bet kokiais importuojančiosios Šalies distiliuotais spiritiniais gėrimais.

▼B

5 straipsnis

Įtraukimo į prekybos sąrašą ir išbraukimo iš jo priemonės

1. Bet kuri Kanados kompetentingų institucijų priemonė, susijusi su Bendrijos produktų įtraukimu į prekybos sąrašą ir išbraukimu iš jo, turi būti:

a) nediskriminacinio pobūdžio;

b) pagrįsta normaliais komerciniais sumetimais;

c) skaidri, nesukurti paslėptos kliūties prekybai ir būti

d) skelbiama ir prieinama asmenims, suinteresuotiems prekyba ir tokių produktų įtraukimu į prekybos sąrašą arba sprendimais išbraukti juos iš to sąrašo.

2. Kanados kompetentingos institucijos dėl prašymų tokius produktus įtraukti į prekybos sąrašą arba sprendimų išbraukti juos iš jo:

a) pareiškėjams skubiai raštu praneša apie sprendimus;

▼M1

b) jeigu atsisakoma įtraukti alkoholinius gėrimus į leidžiamų prekybai gėrimų sąrašą, arba nusprendžiama šį sąrašą atšaukti, tokių sprendimų priežastys pateikiamos raštu;

▼B

c) nurodo administracinio apskundimo tvarką, užtikrinančią greitą, objektyvią sprendimo neįtraukti į prekybos sąrašą arba sprendimo išbraukti iš to sąrašo peržiūrėjimą.

6 straipsnis

Konsultacijos

Šalys stebi Susitarimo įgyvendinimą ir bet kurios iš jų prašymu skubiai konsultuojasi bet kokiu reikalu, susijusiu su jo aiškinimu ir įgyvendinimu. Konsultuojamasi ir dėl priemonių, kurios šiuo metu yra naudingos Bendrijos produkto pardavimui.

▼M1

7 straipsnis

Baigiamosios nuostatos

1. Susitariančiosios Šalys išsaugo savo teises ir pareigas, nustatytas PPO sutartyje.

2. Nė viena Susitarimo nuostata nepažeidžia tiekėjų, jų atstovų ir kitų suinteresuotų šalių teisių pagal Kanados įstatymus.

3. Šio Susitarimo nuostatos negalioja Kanados regionų kompetentingoms institucijoms, kurios nesinaudoja savo įgaliojimais prekių atrankai ir mažmeninei prekybai vykdyti.

▼B

8 straipsnis

Galiojimas

Šis Susitarimas įsigalioja nuo jo pasirašymo.

Šis Susitarimas galioja neribotą laiką. Kiekviena Šalis, prieš 30 dienų apie tai pranešusi, gali jį nutraukti. ►M1 Bet kuri Susitariančioji Šalis gali nutraukti Susitarimą, pranešdama apie tai kitai Šaliai iš anksto ne mažiau nei prieš vienerius metus. ◄

▼M1

Bent vienai iš Susitariančiųjų Šalių nutraukus Europos ekonominės bendrijos ir Kanados susitarimą dėl alkoholinių gėrimų verslo ir prekybos, nustoja galioti ir šis Susitarimas.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

PASIKEITIMAS RAŠTAIS

Raštas Nr. 1

Briuselis, 1989 m. vasario 28 d.

Gerbiamasis Pone,

Primenu šiandien pasirašytą Susitarimą tarp Kanados ir Europos ekonominės bendrijos dėl prekybos alkoholiniais gėrimais.

Noriu patvirtinti, kad Kanados Ministras Pirmininkas ir Kanados provincijų premjerai susitarė inicijuoti derybas, kuriose dalyvautų federalinė ir provincijų Vyriausybės, dėl prekybos alkoholiniais gėrimais, įskaitant alų, provincinių kliūčių sumažinimo arba panaikinimo.

Sėkmingai pasibaigus šiam procesui, Kanada imsis priemonių dėl alaus kainų nustatymo laikantis įsipareigojimų pagal GATT.

Reiškiu Jums savo didžią pagarbą.

Kanados Vyriausybės vardu

Raštas Nr. 2

Briuselis, 1989 m. vasario 28 d.

Gerbiamasis Pone,

Patvirtinu, kad gavau Jūsų šios dienos raštą dėl alaus antkainių skirtumo.

Atkreipiu dėmesį į Kanados Vyriausybės ketinimą imtis priemonių dėl alaus kainų nustatymo laikantis įsipareigojimų pagal GATT.

Reiškiu Jums savo didžią pagarbą.

Europos Bendrijų Tarybos vardu

Raštas Nr. 1

Briuselis, 1989 m. vasario 28 d.

Gerbiamasis Pone,

Ginčų tarp Kanados ir Bendrijos dėl provincijų alkoholinių gėrimų valdybų Kanadoje praktinės veiklos dvišalio sprendimo, kurį šiandien pasirašėme, kontekste patvirtinu Bendrijos pasirengimą pradėti derybas su Kanada dėl spiritinių gėrimų pavadinimų abipusės priežiūros ir apsaugos. Atkreipiu dėmesį į tai, kad Kanados Vyriausybė taip pat nori pradėti lygiagrečias darybas dėl originalių vyno pavadinimų abipusio pripažinimo ir mes sutinkame tas derybas pradėti 1989 m. pirmąjį ketvirtį.

Būčiau dėkingas, jei galėtumėte patvirtinti Kanados Vyriausybės pritarimą šiame rašte išdėstytiems požiūriams.

Reiškiu Jums savo didžią pagarbą.

Europos Bendrijų Tarybos vardu

Raštas Nr. 2

Briuselis, 1989 m. vasario 28 d.

Gerbiamasis Pone,

Ačiū už Jūsų šios dienos raštą dėl Bendrijos pasirengimo pradėti derybas dėl spiritinių gėrimų pavadinimų abipusės priežiūros ir apsaugos ir dėl originalių vyno pavadinimų abipusio pripažinimo. Patvirtinu Kanados pasirengimą pradėti siūlomas derybas.

Reiškiu Jums savo didžią pagarbą.

Kanados Vyriausybės vardu